पाएं अपने शहर की ताज़ा ख़बरें और फ्री ई-पेपरडाउनलोड करें
हिसार. गढ़ी गांव के राधेश्याम को किसी ने जहरीला पदार्थ खिला दिया। घटना ढाणा गांव के स्टेडियम के पास की बताई गई है। शनिवार रात उसे उसके एक जानकार ने फोन करके बुलाया। वह अपने रुपये लेने वहां गया था। बेहोशी की हालत में उसके पिता पतराम ने उसे सिविल अस्पताल में भर्ती कराया। बेहोश होने से पहले राधेश्याम ने पुलिस कंट्रोल रूम और अपने पिता को फोन पर अपनी हालत के बारे में बताया था।
ईंट भट्ठे में पार्टनरशिप के लिए दिए थे 8 लाख
सिविल अस्पताल में भर्ती 32 वर्षीय राधेश्याम ने बताया कि एक पेट्रोल पंप मैनेजर को पिछले दिनों 15.90 लाख रुपये दिए थे। आठ लाख रुपये उसने किसी से उधार लिए थे। ये रुपये उसने गांव के ही पास के ईंट भट्ठे में पार्टनरशिप के लिए दिए थे। मगर, पार्टनरशिप नहीं हुई। अब वह रुपये देने से इंकार कर रहा है। शनिवार को रुपये लेने के लिए ही पेट्रोल पंप मैनेजर ने उसे बुलाया था।
यहां उसे गन्ने का जूस पिलाया था। इसके बाद वह पेमेंट लाने की बात कहकर चला गया। कुछ देर बाद ही मुझे चक्कर आने लगे और वह जमीन पर गिर गया। इसके बाद उसने इस बारे में अपने पिता पतराम और कंट्रोल रूम में पुलिस को बताया। आंखें खुली तो खुद को सिविल अस्पताल में पाया। उसने कहा कि उसके साथ धोखा हुआ है। पुलिस मामले की पड़ताल कर न्याय दिलाए। पुलिस मामले की जांच कर रही है।
गार्ड की हृदयगति रुकने से मौत
अंबाला सेंट्रल जेल के गार्ड की रविवार शाम हृदयगति रुकने से मौत हो गई। वे 45 वर्ष के थे। लाडवा गांव के मेवा सिंह के सीने में रविवार शाम तेज दर्द उठा था। इसके बाद परिजन उन्हें लेकर अस्पताल आए। यहां डॉक्टरों ने उन्हें मृत घोषित कर दिया। डॉक्टरों ने इनकी मौत की वजह हार्टअटैक बताई है। मामले की सूचना पुलिस को दे दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn